Decizia este definitivă și este consecința hotărârii Curții Constituționale privind completurile specializate. CCR a stabilit că există un conflict între Parlament și Înalta Curte și că vor fi rejudecate dosarele de la instanța supremă, soluţionate în prima instanţă înaintea deciziei ICCJ din 23 ianuarie 2019 privind compunerea completurilor de judecată, în măsura în care nu au devenit definitive.

Magistrații Inaltei Curți de Casație și Justiție au decis, în același dosar, să respingă ca inadmisibilă cererea de sesizare a Curţii de Justiţie a Uniunii Europene (CJUE).